høringsinstanser

|  |  |  |  |
| --- | --- | --- | --- |
| **Deres referanse**  | **Vår referanse** | **Saksbehandler** | **Dato** |
|  | 2024/453-3 | Toril Grøtte | 28.02.2024 |

# Høringsbrev - lokal forskrift om skolefritidsordningen (SFO) i Midtre Gauldal

Ny opplæringslov (lov om grunnskoleopplæringa og den videregåande opplæringa) ble vedtatt i juni 2023 og trer i kraft 01.08.2024

Den nye opplæringsloven krever at det skal fastsettes flere lokale forskrifter enn i dagens lov. Kommunen må ha hørt, vedtatt og kunngjort nye forskrifter etter ny opplæringslov innen 01.08.2024

 Det er utarbeidet forslag til nye forskrifter for SFO (vedtekter for SFO). Forskriften fastsettes med hjemmel i ny opplæringslov §4-5, 5.ledd:

*Kommunen gir forskrift om skolefritidsordninga. Forskrifta skal ha reglar om*

*a. eigarforhold*

*b. kven som er opptaksmyndigheit*

*c. opptakskriterium*

*d. opptaksperiode og oppseiing*

*e. foreldrebetaling*

*f. leike- og opphaldsareal*

*g. dagleg opphaldstid og årleg opningstid*

*h. personale og leiing.*

Eksisterende vedtekter for SFO ble vedtatt i kommunestyret og gjaldt fra 01.01.2021. Forslaget til forskrift om skolefritidsordningen er en videreføring av eksisterende vedtekter med noen små justeringer. Alle lovhenvisningene er endret til korrekte lovparagrafer i ny lov.

Det er foreslått endring i §7 tilbudsstruktur:

Som følge av innføring av gratis SFO 12 timer pr. uke for 1.-2.trinn med utvidelse til å gjelde 3.trinn

fra høsten 2024 foreslås det å innføre kun to betalingsnivå – Inntil 12 t/u og over 12 t/u.

I dagens vedtekter finnes 4 ulike betalingsalternativer – inntil 6 t/u, inntil 10 t/u, inntil 15 t/u og over

15 t/u. Etter innføring av gratis SFO ser vi at tilbudene under 12 t/u er blitt overflødige.

Hovedutvalg for helse, oppvekst og kultur vedtok 15.02.24 å sende forslaget til lokal forskrift om SFO ut på høring.

Høringsinstanser:

* Elevråd
* Ungdomsråd
* Foreldreutvalg
* Kommunalt FAU
* Berørte enheter
* Tillitsvalgte
* Samarbeidsutvalg

Høringsfristen er 01.05.2024. Saken skal til politisk behandling i hovedutvalg for helse, oppvekst og kultur 06.06.2024 og til endelig vedtak i kommunestyret 20.06.24

Høringsinnspill sendes Midtre Gauldal kommune, postmottak@mgk.no – merk høringen «sak 24/453 - Lokal forskrift om SFO i Midtre Gauldal»

Med hilsen

Toril Grøtte

Kommunalsjef oppvekst
Kommunedirektørens stab

*Dokumentet er elektronisk signert og sendes uten håndskreven signatur.*

Vedlegg:

|  |  |  |
| --- | --- | --- |
| 1 | Utkast\_lokal forskrift\_SFO fra 01.08.24 |  |